
ŠAKIŲ RAJONO SAVIVALDYBĖS TARYBA

SPRENDIMAS

DĖL rajono SAVIVALDYBĖS TARYBOS 2009 M. vasario 26 D. SPRENDIMO NR. T-39 IR rajono SAVIVALDYBĖS TARYBOS 2011 M. sausio 27 D. SPRENDIMO NR. T-23 paKEITIMO 
2014 m. lapkričio 27 d. Nr. T- 

Šakiai


Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Lietuvos Respublikos euro įvedimo Lietuvos Respublikoje įstatymu, Lietuvos Respublikos Vyriausybės 2013 m. birželio 26 d. nutarimu Nr. 604 patvirtintu Nacionaliniu euro įvedimo planu ir atsižvelgdama į Šakių seniūno 2014 m. lapkričio 13 d. raštą Nr. 27-505, rajono savivaldybės taryba n u s p r e n d ž i a:


1. Pakeisti rajono savivaldybės tarybos 2009 m. vasario 26 d. sprendimo Nr. T-39 „Dėl Šakių seniūnijoje teikiamos paslaugos tarifo nustatymo“ 1 punktą ir jį išdėstyti taip: 


„1. Nustatyti Šakių seniūnijos teikiamos paslaugos – pasinaudojimo Šakių miesto viešuoju tualetu tarifą – 0,23 Eur centai.“

2. Pakeisti rajono savivaldybės tarybos 2011 m. sausio 27 d. sprendimo Nr. T-23 „Dėl rajono savivaldybei nuosavybės teise priklausančių dujinių katilų, esančių daugiabučiame gyvenamajame name Šakiuose, Jaunystės takas 3, nuomos ir profilaktinės priežiūros tarifų nustatymo“ 1 punktą ir jį išdėstyti taip: 


,,1. Nustatyti daugiabučio gyvenamojo namo, esančio Šakiuose, Jaunystės takas 3, buto nuomininkui tarifus už:


1.1. dujinio katilo, priklausančio nuosavybės teise rajono savivaldybei, nuomą – 8,69 Eur per mėnesį; 


1.2. dujinio katilo, priklausančio nuosavybės teise rajono savivaldybei, profilaktinę priežiūrą – 3,79 Eur per mėnesį.“
 
3. Nustatyti, kad sprendimas įsigalioja euro įvedimo Lietuvos Respublikoje dieną.

Savivaldybės meras

Šakių seniūnijai
ŠAKIŲ RAJONO SAVIVALDYBĖS

ADMINISTRACIJA 

AIŠKINAMASIS RAŠTAS

PRIE RAJONO SAVIVALDYBĖS TARYBOS SPRENDIMO

„DĖL rajono SAVIVALDYBĖS TARYBOS 2009 M. vasario 26 D. SPRENDIMO NR. T-39, rajono SAVIVALDYBĖS TARYBOS 2011 M. sausio 27 D. SPRENDIMO NR. T-23 paKEITIMO“ PROJEKTO

2014 m. lapkričio 19 d. Nr. VL-1589
Šakiai


1. Parengto projekto tikslai ir laukiami rezultatai: įgyvendinti Lietuvos Respublikos euro įvedimo Lietuvos Respublikoje įstatymo reikalavimus ir Nacionalinio euro įvedimo plano nuostatas. Priėmus sprendimą teisės aktas atitiks nustatytą teisinį reguliavimą. 

2. Projekto rengimo metu gauti specialistų vertinimai ir išvados: ---

3. Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal teikiamą projektą: ---

4. Kiti, projektų rengėjų nuomone, reikalingi paaiškinimai: pagal Lietuvos Respublikos euro įvedimo Lietuvos Respublikoje įstatymą (7 straipsnio 1,2 ir 5 punktai) ir Nacionalinio euro įvedimo planą (25 punktas) numatyta, kad perskaičiuojant litus į eurus ir eurus į litus, taikomos Reglamento (1997 m. birželio 17 d. Tarybos reglamento (EB) Nr. 1103/97 dėl tam tikrų nuostatų, susijusių su euro įvedimu (OL 2004 m. specialusis leidimas, 10 skyrius, 1 tomas, p. 81), su paskutiniais pakeitimais, padarytais 2000 m. lapkričio 27 d. Tarybos reglamentu (EB) Nr. 2595/2000 (OL 2004 m. specialusis leidimas, 10 skyrius, 1 tomas, p. 261)) 4 ir 5 straipsniuose nustatytos perskaičiavimo ir apvalinimo taisyklės. Kai pinigų sumos litais perskaičiuojamos į eurus ar pinigų sumos eurais perskaičiuojamos į litus, išskyrus šiame straipsnyje numatytas išimtis, taikomas perskaičiavimo kursas ir apvalinimas atliekamas pagal matematines skaičių apvalinimo taisykles: jeigu po paskutinio skaitmens, iki kurio apvalinama, skaitmuo yra 5 arba didesnis negu 5, prie paskutinio skaitmens yra pridedamas 1, jeigu skaitmuo po paskutinio skaitmens, iki kurio apvalinama, yra mažesnis negu 5, paskutinis skaitmuo lieka nepakitęs. Tarifai, įkainiai litais (eurais) išreikšti dydžiai, kuriuos reikia perskaičiuoti į eurus (litus), perskaičiuojami ir išreiškiami eurais (litais) tiek pat skaitmenų po kablelio tikslumu, kaip jie buvo išreikšti litais (eurais). Valstybės ir savivaldybių institucijos teisės aktų nustatyta tvarka gali taikyti tikslesnius išraiškos būdus. Apvalinama iki 2 skaitmenų po kablelio tik apskaičiavus galutinę pinigų sumą. 

